

VEDTÆGTER FOR FOLKEOPLYSNINGSUDVALGET I THISTED KOMMUNE


I henhold til § 35, stk. 2 i lovbekendtgørelse nr. 1115 af 31/08/2018 nedsætter Kommunalbestyrelsen et udvalg benævnt: ”Folkeoplysningsudvalget” for at sikre brugerinddragelsen.

	Formål:
	

	
§ 1.
	
Udvalget varetager de opgaver, det er tillagt efter folkeoplysningsloven, og bidrager aktivt til udvikling, prioritering og strategisk retning af folkeoplysningsområdet i Thisted Kommune inden for de økonomiske rammer fastsat af Kommunalbestyrelsen.


	Sammensætning:
	


	§ 2.
	Udvalget består af 9 medlemmer.


	Stk. 2.
	Tre medlemmer valgt af Kommunalbestyrelsen blandt dets medlemmer jævnfør §35 stk. 2. 


	Stk. 3.
	To medlemmer valgt/udpeget af foreninger, hvis 
virksomhed hovedsageligt omfatter undervisning, 
studiekredse og foredragsvirksomhed for børn og voksne.


	Stk. 4.
	Tre medlemmer valgt/udpeget af foreninger, klubber m.v.


	Stk. 5.
	Ét medlem valgt/udpeget af idébetonede foreninger.


	Stk. 6.
	For hvert medlem af udvalget er valgt/udpeget én eller i 
prioriteret rækkefølge flere suppleanter.

	
	




	Valg/udpegning:
	

	§ 3.
	Inden årets afslutning i ulige år indkalder 
Kommunalbestyrelsen med mindst 14 dages varsel én 
repræsentant for hver af de organisationer m.v. der er
godkendt efter Folkeoplysningsloven.


	Stk. 2.
	Såfremt der på mødet opnås enighed om valg/udpegning af medlemmer og suppleanter, er de pågældende valgt.


	Stk. 3.




Stk. 4.
	Opnås der ikke enighed på mødet, foretager Kommunalbestyrelsen udpegningen af medlemmer og suppleanter på baggrund af indstillinger fra de stemmeberettigede 
foreninger, fremsat på mødet eller senest 7 dage efter.

Konstitueringen af Folkeoplysningsudvalget foretages 
hurtigst muligt i den nye valgperiode og vælger blandt sine medlemmer formand og næstformand. 


	§ 4.
	Medlemmerne af udvalget vælges/udpeges for en 2-årig 
periode. Medlemmerne fortsætter indtil udgangen af det år, hvori nyvalg har fundet sted. Medlemmerne udpeget af Kommunalbestyrelsen følger dog den 4-årige valgperiode.


	§ 5.
	Hvis et medlem af udvalget udtræder i løbet af 
valgperioden, indtræder suppleanten.


	Stk. 2.


Stk. 3.
	Har et medlem forfald der overstiger mindst to møder, skal suppleanten indkaldes.

Hvis et medlem forventes at blive erklæret inhabil i en 
bestemt sag, kan vedkommende begære sin suppleant 
indkaldt til sagens behandling i lighed med 
bestemmelserne herom i lov om kommunernes styrelse.

	
	

	

Stk. 4.







Bemyndigelse:


§ 6.



Stk. 2. 

Stk. 3. 
	Er der ved et medlems udtræden af udvalget ingen suppleant, foretages suppleringsvalg for resten af valgperioden.









Udvalgets virksomhed udøves alene på møderne 
medmindre andet er besluttet af udvalget, f.eks. 
uddelegering til formanden eller et medlem. 

Intet udvalgsmedlem kan alene udøve udvalgets beføjelser. 

Formanden kan på udvalgets vegne afgøre sager inden for udvalgets kompetence, som ikke tåler opsættelse eller ikke giver anledning til tvivl. Principielle sager kan ikke afgøres af formanden alene. 
Sagerne forelægges udvalget på førstkommende møde.


	



Opgaver:
	


	
§ 7.




Stk. 2.
	
Folkeoplysningsudvalget fører tilsyn med, at kommunens tilskud anvendes i overensstemmelse med 
folkeoplysningslovens formål.
Kommunalbestyrelsen fastsætter reglerne for tilskud. 

Udvalget er høringsberettiget i forbindelse med budgetsager, som omfatter folkeoplysningsområdet, og kan afgive forslag til prioriteringer, beløbsrammer og anvendelse af midler inden for området.


	Stk. 3. 
	Udvalget fastlægger, hvordan folkeoplysningsområdet 
opdeles i hovedområder, og beslutter hvilke aktiviteter, 
tilbud og organisationer der kan modtage tilskud inden for hvert hovedområde.
Hovedområderne kan eksempelvis omfatte:
· Folkeoplysende voksenundervisning 
· Frivilligt folkeoplysende foreningsarbejde 
· Lokaler og faciliteter 
· Særlige målgrupper og små hold 
· Udviklingsinitiativer og tværgående projekter.

	
	

	§ 8.
	Udvalget anviser lokaler med videre og fordeler tilskud til de enkelte ansøgere inden for de økonomiske rammer, kriterier og retningslinjer, som kommunalbestyrelsen fastsætter.


	Stk. 2.
	Udvalget skal understøtte og fremme nye eller eksisterende private initiativer på folkeoplysningsområdet.
Hvis der ikke findes tilstrækkelige private tilbud til børn og unge, skal udvalget indstille til kommunalbestyrelsen, at der etableres kommunale tilbud – eventuelt i samarbejde med andre sektorer eller kommuner


	Stk. 3.





Stk. 4.
	Udvalget kan afgive udtalelser og stille forslag til 
kommunalbestyrelsen om alle spørgsmål, der vedrører 
folkeoplysningsområdet.
Udvalget skal afgive udtalelse i alle sager, som 
kommunalbestyrelsen forelægger det.

Udvalget har en rådgivende og initiativtagende rolle i forhold til kommunens information, vejledning og dialog med de folkeoplysende aktører og kan foreslå initiativer, der styrker samarbejdet mellem foreningslivet og kommunen.

	
Vederlag og 
kørselsgodtgørelse
	


	
§ 9.



Stk. 2. 
	
Formanden for folkeoplysningsudvalget oppebærer i henhold til folkeoplysningslovens § 40, stk. 3 et vederlag, der fastsættes af kommunalbestyrelsen.

Der udbetales kørselsgodtgørelse i forbindelse med 
udvalgets møder.



	Øvrige områder:
	


	§ 10.

§ 11.
	Udvalget fastsætter selv sin forretningsorden.

Udgifterne ved udvalgets virke afholdes af kommunen.


	§ 12.
	Kommunalbestyrelsen stiller sekretariatsbistand til 
rådighed. 


	§ 13.
	Vedtægterne er godkendt af Thisted Kommunes 
kommunalbestyrelse den 15. september 2026.

